**Geldwolf “Book review”:**

**Carel van der Merwe (Umuzi UItgewers: Kaapstad, 2009) 100 punte**

Jou antwoorde moet getik wees en die opdrag moet aan die einde van die tweede termyn ingehandig wees. Jy sal tussentydse datums kry waarop jy sekere vrae moet inhandig.

Woordelys: Definieer die volgende konsepte wat geneem is uit ***Geldwolf*** en wat verband hou met Besigheidstudies en / of die besigheidswêreld. Die woordelys sal op ‘n rubriek gemerk word:

|  |  |
| --- | --- |
| Aandelemark |  |
| Aandelemarkindeks |  |
| Beleggingsbankier |  |
| Direkteur | |
| * Uitvoerende direkteur |  |
| * Nie uitvoerende direkteur |  |
| Entrepreneur |  |
| Filiale |  |
| Geldwassery |  |
| Genoteerde maatskappy |  |
| Globalisasie |  |
| Konglomeraat |  |
| Konkurrent |  |
| Markwaarde |  |
| Nepotisme |  |
| Netto batewaarde |  |
| Nouveau riche |  |
| Ontluikende mark |  |
| Opbrengs op kapitaal |  |
| Oudit |  |
| Raadsverslag |  |
| Raadsvergadering |  |
| Regte uitgifte |  |
| Statutêre liggaam |  |
| Tender |  |
| Uitvoerende hoof |  |
| Vakbond |  |

|  |  |
| --- | --- |
| **Woordelys - Geldwolf** | |
| 0 | Geen woordelys |
| 1 | Beperkte definisies in die woordelys ingesluit |
| 2 | Woordelys gedoen, maar meerderheid definisies nie korrek nie |
| 3 | Woordelys ingesluit, maar groot gedeelte van definisies onvolledig of nie korrek nie |
| 4 | Meerderheid terme in woordelys ingesluit en korrek |
| 5 | Volledige woordelys met korrekte definisies |

Beantwoord die volgende vrae wat verband hou met ***Geldwolf***  wat gekies is as jou Gevallestudie in jou Graad 12-Besigheidstudiesprojek vir 2012:

**Deel 1:**

1 Hoekom sal die opbrengs op die maatskappy se eie kapitaal hoër wees as geld geleen word om ‘n belegging te finansier? (Bl 8) 2

2 Verduidelik die konsep van *afslag vir grootmaat-aankoop*. (Bl 9) 2

3 Op bl 10 word daar vewys na die aandelemark wat skerp daal. Watter faktore sal

veroorsaak dat die prys van aandele op die aandele mark afneem of toeneem? Noem die twee hoof oorsake en verduidelik dan drie redes waarom elk kan

verander. 10

4 Glo jy dat *aandele-analiste en ekonome die toekoms kan voorspel*? (Bl 11).

Motiveer jou antwoord. 4

5 Wat word op bl 12 bedoel dat besigheidsprobleme *deel is van die spel*? 2

6 Hoe is dit moontlik dat die onderneming se markwaarde sesvoudig kan toeneem,

terwyl die uitgereikte kapitaal slegs verdubbel het? (bl 16) 4

7 Op bl 16 word daar gepraat oor die *aandeelhouding in die maatskappy wat*

*afgewater is,* terwyl bl 29 verwys na die *regte uitgifte wat opgeneem is.* Hoe weerspreek hierdie twee stellings mekaar? Verduidelik ten volle. 5

8 Hoekom voel Stephen Winter dat dit beter is *vanuit ‘n risiko-en likiditeitsperspektief om‘n klein aandeel te hê in ‘n groot maatskappy, as ‘n beherende aandeel in ‘n*

*klein maatskappy? (Bl 16)* Stem jy saam? Motiveer jou antwoord. 8

9 Op bladsy 17 word daar gesê dat *organisasie en dissipline die sleutels tot*

*sukses is*. Op bl 26 word daar gesê *inligting is die een ding wat jou ‘n voorsprong gee*. Evalueer hierdie stellings deur die verloop van die verhaal te ontleed en kommentaar te lewer. 8

10 Waarom is die afkorting wat op bl 18 gebruik word – *JEB –* nie korrek nie? 2

11 Sirius se leuse is *Waardetoevoeging deur Diversiteit*. Bespreek die geldigheid van hierdie leuse. 4

12 Op bl. 19 word daar verwys na *ondergewaardeerde maatskappye*. Hoe sal jy

weet of ‘ n maatskappy ondergewaardeer is? 2

13 Stephen se vergoedingspakket is R22 miljoen per jaar. Gebruik jou eie oordeel en besluit hoe jy sy vergoedingspakket sou saamstel (m.a.w. waaruit sou jy dit laat bestaan het en elke item se Rand waarde). Motiveer jou antwoord. 6

14 Verduidelik wat bedoel word met *die mark verafsku ‘n lugleegte* (bl 21). 2

15 Op bl 34 word Lord Acton aangehaal deur te verwys na die stelling *Mag korrupteer,*

*Absolute mag korrupteer absoluut.*Stephen verskil egter van Lord Acton ten opsigte van die stelling. Hoe verskil hy van Lord Acton? Verduidelik waarom hy die mening huldig deur na sy optrede en aksies deur die hele verhaal te kyk. 5

16 Daar word op bl 51 verwys ‘n *front vir wit maatskappye*  vs *betekenisvolle bemagtiging.* Begin deur die twee konsepte te verduidelik en bespreek dan wat Stephen se houding jeens die aspek is. 6

17 Helen is nie net ‘n mooi gesiggie nie, maar het haar BCom graad voltooi en maak tydens ete ‘n bydrae tot die mans se gesprek deur te sê die *Reserwe Bank moet seker wys dat hulle ernstig is oor die bekamping van inflasie, anders gaan die unies se looneise buite beheer raak.*

17.1 Wie of wat is die *Reserwe Bank*? 2

17.2 Verduidelik die konsep *inflasie*. 3

17.3 Hoe kan die unies se looneise bydra tot inflasie? 2

17.4 Hoekom ontstel Helen se bydra tot die gesprek, die gaste? 2

17.5 Wat is jou mening oor die situasie? 2

18 Op bl 64 word daar verwys na ‘n *koste-voordeelanalise.* Verduidelik die konsep. 2

19 Gee ‘n kort opsomming van die storielyn en konteks van die boek. 10